**УПАТСТВО
за изготвување извештај за реализиран проект
со индикатори на успешност
(машини и постројки)**

Основна цел на Извештајот е на Министерството за економија и труд да му се овозможи прецизни и јасни информации во врска со сите релевантни аспекти на активноста за која се бара надоместување на трошоците согласно Програмата за поддршка на конкурентноста на преработувачката индустрија и општествена одговорност за 2024 година. Извештајот треба да биде потпишан од одговорно лице на деловниот субјект/подносител на барањето и заверен со печат.

Извештајот треба да ја следи подолу предложената структура за прикажување на релевантните податоци со препорака за придржување до насоките за должина на текстот:

**СТРУКТУРА НА ИЗВЕШТАЈОТ**

**1. Краток опис на активноста за која се бара надомест на трошоците (не повеќе од 500 збора)**

*Во овој дел треба да се изложат подетални информации за:*

* *генерален опис на активноста*
* *потребата и важноста од реализацијата на активноста*
* *период на реализација на активноста*
* *фази на реализација на активноста*
* *начин на реализација на активноста - самостојно или со ангажман на надворешни деловни субјекти*

**2. Колку се севкупните трошоци на деловниот субјект поврзани со пуштањето во употреба на машината или постројката? (не повеќе од 100 збора)**

*Тука не се мисли само на трошокот за набавка на машината или постројката кој е предмет на барањето за надомест, туку и на други поврзани трошоци/инвестиции направени заради постигнувасње на пошироката цел успешно пуштање и работа на новата машина.*

**3. Ефекти од воведувањето на новата машина или постројка (не повеќе од 500 збора)**

*Изложете ги очекуваните ефекти од набавката на новата машина или постројка во насока на подобрување на работењето на деловниот субјект. Подобрувањата на кратко да се опишат и секаде каде што е можно да се поткрепат со мерливи/квантитативни индикатори за резултатите кои се постигнати или се очекуваат по воведувањето на новата машина или постројка, како на пример:*

* *Зголемување на продуктивноста и ефикасноста на процесот на производство, намалување на трошоците, подобро искористување на достапните ресурси, намалување на отпадот резултат на производствениот процес, менување на бизнис процесите;*
* *Воведување на нов производ или услуга, подобрување на карактеристиките или намалување на цената на чинење на постоечки производ или услуга, воведување нови стандарди за квалитет;*
* *Подобрување на продажбата преку менување на моделот на прода/ба, подобра промоција и маркетинг, итн.;*
* *Зголемување на резултатите во извозот – понуда на нов производ или услуга, настап на нов пазар или квантитативно зголемување на извозот;*
* *Отворени нови работни места;*
* *Анализа на ефикасноста и сл.*

**4. Контакт лице**

*Министерството за економија и труд го задржува правото да побара дополнителни информации за реализацијата и ефикасноста на проектот, да го посети деловниот субјект и на лице место да се увери за наодите од Извештајот. Наведете контакт информации на лицето преку кое ваква посета би можело да се организира.*

|  |  |  |  |
| --- | --- | --- | --- |
|  |  |  | Одобрил |
| Датум: |  |  |  |
| Место: |  |  | М.П. | (Име и презиме на одговорното лице) |
|  |  |  |  |
|  |  |  | (Потпис на одговорното лице) |